Handmade by mARa: joulukuuta 2015
Olen aina ihaillut muiden tekemiä tilkkutäkkejä, mutta ajatellut etten minä sellaista jaksa tehdä. Tuossa sitten joulunpyhien jälkeen aloitin kangaskaapin siivouksen ja niitä tilkkuja ja kangaspalojahan riitti ihan reilusti. Oli pientä tilkkua ja isompaa kangaspalasta, mitkä roikkui kaapissa ilman inspiraatiota, kun niistä oli jo jotain aiemmin tehty. Koska en tiennyt mitä niille kaikille oikein tekisin, päätin tehdä ensimmäisen tilkkupeittoni. Ensin siitä piti tulla piknik-peitto, mutta matkan varrella suunnitelma muuttui sohvapeitoksi, mihin kaikki mahtuisimme kääriytymään pakkasiltoina, mutta loppujen lopuksi päätin tehdä siitä pussilakanan tytölle. Hyvä idea? Tai ei. Sellainen siitä tuli. Enpäs arvannut sen valmiina painavan ihan niin paljoa. Mutta jos ei pussilakanana käyttöä tule, mietin jo jatkoa päiväpeitoksi.
Tilkkujen kooksi valikoitui 20cm x 20cm. Totesin 10cm x 10cm olevan aika pieni ja hermoja raastava ompelukokemus näin ensimmäiseksi tilkkupeitoksi. Sitäpaitsi 20cm x 20cm kokoisista paloista oli helppo laskea pussilakanan 150cm x 200cm kooksi saumanvaroineen. Kaivoin kaapista kaikki tilkut ja pidempään "hilloutuneet" kangaspalat ja leikkelin ne pahvipalasen kanssa yksitellen paloiksi. Osasta kankaista sai useampia paloja ja osaa vain 1kpl. Levitin olohuoneen lattialle pussilakanan ja sen päälle aloin asettelemaan tilkkuja. Koska tilkkujen määrä vaihteli ja värisävyt samoin, päätin laittaa palat täysin randomisti ja aloin ommella paloja yhteen rivi kerrallaan. Niinhän siinä kävi että ilta vierähti nopeasti ja saumuri sauhusi usean tunnin putkeen.
Taakse jätin isompia kangaspaloja, koska 150 x 200 kokoista yksittäistä kangasta ei minulla ollut ja tähän pääsi loppuja isompia paloja, mitkä kaapissa pyörivät odottelemassa tekijää. Tuota päärynäkangasta ostin aikanaan ompelu-urani heh alussa ja tein siitä leggarit tytölle ja sen jälkeen se on sen n.2v ollut kaapissa. Marimekon ruutukankaasta olen tehnyt silloin tällöin aina jotain pientä, sitä oli minulla korallin värisenäkin (etupuolella viimeiset palat) ja olikin jo kiva saada kangas käytettyä kokonaan kaapista pois.
Pussilakanan yläkulmissa on käsiaukot helpottamassa peiton laittamista.
Kaveriksi tilkkupeitolle tein trikoosta tyynyliinan. Koska tilkkuinen tyynyliina voi tuntua vähän epämukavalta pään ja kasvojen alla, en tilkkuillut sitä. Leijonakuningas on yksi kestosuosikeistani, lapsena katsoin sitä uudestaan ja uudestaan kyllästymättä. Omat lapsenikin ovat sitä tykänneet katsoa, ei kyllä niin suurella palolla kuin itse aikanani. Melkein tekisi mieli napata tyynyliina omakseni.
Lapsuusmuisto haasteen aikana painettiin tytön kanssa vaahteranlehdillä ja sieltä jäi yksi painettu kangaspala käyttämättä. Sen käytin nyt tyynyliinan toiselle puolelle.
Tässähän nämä valmiina odottamaan käyttäjää. Tässä jo seuraavaa tilkkuiluprojektia suunnittelen, sen verran tuota tilkkua ja ompelujätettä syntynyt viime vuosien aikana. Itse en ainakaan raaski helpolla luopua mistään, vaan ajattelen, josko sitä joskus johonkin tarvitsisi. Tarvitsee tai ei, niin päätin että nyt niistä on jotain tehtävä. Onneksi seraavaan projektiin saan suunnitteluapua keskimmäiseltä lapselta. Tästä varmasti lisää ensi vuoden alussa, jos suunnitelmissa onnistutaan.
Oikein mukavaa loppu vuotta ja onnea vuodelle 2016!
Lähettänyt mARa klo tiistaina, joulukuuta 29, 2015 11 kommenttia:
Tunnisteet: tilkkuilu, tilkkupeitto, trikoo
Pyhien viettoon rennosti collegella
Joulunpyhät tulossa ja sinne tarvitsi hieman rentoa ja mukavaa vaatetta. Hupparitunika Annukan aurinkoiset blogin inspiroimana. Kaavaa etsin, millä toteuttaisin ja OB Woman lehdestä löytyikin hyvännäköinen hupparin kaava. Pidensin helmaa reilulla kädellä ja pyöristin takaa. Mietin muitakin muokkauksia, mutta päätin mennä kaavan mukaan. Taitoin kaavan kahtia ja leikkasin eriväriset kankaat, nostin etukappaleen kaavan itseni päälle ja hihan kädelle ja katsoin kohdan mistä hihat pätkäisen. Myönnän, että hieman jännitti osuuko hihojen sauma samaan kohtaan, mutta niin ne vain kohtasivat. Tunikasta tuli juurikin mieleiseni, mukavan rento ja lämmin pidettäväksi. Satulahihat (?) on mukavaa vaihtelua perushihoihin. Huppu on mielestäni turhan muhkea, sitä pienennän jos vielä kaavaa käytän, mutta muuten kaava sopii minulle erittäin hyvin ja vastaa kokoa sillä käytän S/36 vaatetta.
Olin tehnyt housuja pojalleni OB 4/15 löytyneestä kaavasta ja koska ne näytti mukavilta pojan päällä, päätin tehdä itselleni samalla kaavalla. Valitsin kooksi 170, mistä hieman lyhensin lahkeita. Lahkeet jäi vieläkin pitkiksi, mutta ei käyttöä haittaa kun on resorit lahkeissa. Mukavat kotihousut.
Vyötäröllä leveä resori keltaisilla nauhoilla. Saa syödä vapaasti jouluherkkuja :)
-Tunika OB Woman 5/15 Get Moving koko 36
-Housut Ob 4/15 Juggler koko 170
-Huppari petrooli harjattu joustocollege Kangaskapina,
alaosa sininen 100% puuvilla college Jyväskylän kangaskauppa
-Housut 100% puvuilla college Nappinja,
housujen resori Jyväskylan kangaskauppa,
keltainen nauha on kengännauha
Näiden tonttujen myötä toivotan rauhaisaa joulun aikaa
paljon ompeluaikaa ja inspiraatiota vuodelle 2016 !
Lähettänyt mARa klo maanantaina, joulukuuta 21, 2015 4 kommenttia:
Tunnisteet: college, housut, joustocollege, tunika